Efter en seks timer lang flyvetur fra Cape Town i Sydafrika, kunne Dennis Bo Kær fra Nibe bringe sit Boeing 737 sikkert til landing på en 3 km lang landingsbane af is nær Sydpolen. Det er første gang det sker. - Det var næsten som at lande på en anden planet. Det hele er hvidt, så det er meget svært at bedømme afstande. En mærkelig, men også en kæmpe oplevelse, siger Dennis Bo Kær som var Kaptajn på flyvningen. Landingsbanen ligger ved den norske forskningsstation Troll, og flyvningen er lavet i samarbejde mellem et norsk forskningshold og det Schweiziske flyselskab Privatair. De vil bevise at turen til Antarktis i fremtiden kan klares med et kommercielt rutefly.
Pilot fra Nibe har som den første i verden landet et Boeing 737 på Antarktis.